Asetu ehdolle - Kirkko Espoossa
Kiinnostavatko seurakuntasi ja kirkon asiat sinua? Haluatko mukaan päättämään seurakuntasi asioista?
täyttää 18 vuotta viimeistään vaalipäivänä eli 18.11.2018.
Ehdolle voi asettua oman seurakunnan seurakuntaneuvostoon ja/tai Espoon seurakuntayhtymän yhteiseen kirkkovaltuustoon.
Miten toimin käytännössä, kun haluan ehdokkaaksi?
1. Tutustu rakenteilla oleviin ehdokaslistoihin, niiden teemoihin ja taustoihin.
Ota yhteyttä listojen kokoajiin ja kysy tarvittaessa lisää. Espoossa listoja on viime kerroilla ollut useimmilla poliittisilla puolueilla, eri tavoin suuntautuneilla seurakunta-aktiiveilla ja esimerkiksi partiolaisilla.
2. Perusta oma valitsijayhdistys ja kokoa oma ehdokaslista.
Jos tiedossa olevista listoista ei löydy sopivaa, voit koota porukan ja perustaa oman listan. Tutustu myös siihen, millaisilla äänimäärillä viime vaaleissa pääsi lävitse. Ihan pienellä listalla menestyminen on hankalampaa.
Ohjeet valitsijayhdistyksen perustamiseen löydät kirkon yhteisiltä seurakuntavaalisivuilta.
Tästä voit myös tulostaa tarvittavat asiakirjat.
3. Ilmoita kiinnostuksestasi ehdokkuuteen tällä lomakkeella.
Seurakuntasi vaaliyhdyshenkilö ottaa yhteyttä ja opastaa eteenpäin.
Lomake: Olen kiinnostunut asettumaan ehdokkaaksi
Antoisinta on ollut nähdä omien päätösten vaikutukset paikallisseurakunnan arjessa.
Seurakunnan työntekijöiden valinta vaikuttaa siihen, millainen seurakunta on. On ollut mielenkiintoista olla valintaprosessissa mukana ja miettiä, kuka hakijoista olisi sopivin seurakuntamme työntekijäksi.
Seurakunnan nuorisotyön tilakysymykset ja työntekijävalinnat ovat olleet tällä luottamuskaudella esillä ja koen ratkaisut onnistuneiksi niissä asioissa.
Luottamushenkilöiden kokemuksia siitä, mikä työssä on ollut antoisaa ja mihin he ovat vaikuttaneet.